تعشينا في مطعم آبل بيز Applebee's، واللي أكيد ما يحتاج إني أوصفة أو أعرّف عنه لأن مشهور كفاية لأنه من أقدم المطاعم اللي دخلت عندنا في منطقة الخليج.
وهو مطعم أمريكي ويقدم وجبات الأمريكية والمكسيكية .. وكوني وحده من الناس أعشق الأكل الأمريكي والمكسيكي، ودايم ما تكون خيار مفضل لي اللي هي مطاعم البرجر والستيك واللي عليها صوصات.
والجميل إن أبل بيز عندهم الحين قائمة طعام ولمدة شهر كمان تقريباً وهي أطباق سيزلرز جديدة حصرية ترضي ذائقة سكان منطقة الخليج تشمل 5 أطباق وهي:
سيزلينج كاوبوي ستيك Sizzling Cowboy Steak
سيزلينج الستيك و الروبيان بكريمة الشيبوتلي Sizzling Chipotle Cream Steak Topped with Shrimp
سيزلينج السلمون بالباريكيو Sizzling BBQ Salmon
سيزلينج الروبيان جمبو Sizzling Jumbo Shrimp
سيزلينج بلاكيند تريو Sizzling Blackened Trio
أنا طلبت الطبق اللي اسمه " سيزلينج الستيك و الروبيان بكريمة الشيبوتلي Sizzling Chipotle Cream Steak Topped with Shrimp "، وكان لذيذ وكميته كبيرة يعني بالعافية قدرت اكمل الطبق لأن كنت قد نقرشت بمقبلات السامبلر الشهية. وكمان صاحبتي طلبت الـ " سيزلينج السلمون بالباريكيو Sizzling BBQ Salmon " وتمدحه وتقول عليه زين.
تجربتي جميلة جداً في ظل الضيافة الجميلة والأجواء اللطيفة وبصراحة استمتعت فيها وخصوصاً إني من زمان مارحت لأبل بيز وأنصحكم تجربون الأطباق قبل لا ينتهي وقتها.
والحين كمان فتح فرع ثاني لهم في أريبيان سنتر في المزهر1 في دبي، إضافة إلى الفرع اللي في شارع الشيخ زايد.
واترككم مع الصور اللي شكشكتها لكم للمطعم والأطباق: